Քլեր Փոյ

Քլեր Փոյ (, ), անգլիացի դերասանուհի։ «Էմմի» և «Ոսկե գլոբուս» մրցանակների դափնեկիր, ինչպես նաև  BAFTA մրցանակի քառակի հավակնորդուհի։ Առավել հայտնի է «Թագուհի» (2016-17) ֆիլմում խաղացած Եղիսաբեթ 2-րդ թագուհու դերով։

Վաղ կյանք և կրթություն 
Քլեր Փոյը ծնվել է 1984 թվականի ապրիլի 16-ին Ստոկպորտում և մեծացել է Մանչեսթերում և Լիդսում։ Ավելի ուշ նրա ընտանիքը տեղափոխվել է  Բաքինգհեմշիր: Քլերը երեք երեխաներից ամենափոքրն է։ Հաճախել է Էյլսբերիի միջնակարգ դպրոց, որը նախատեսված է 12 տարեկանից բարձր աղջիկների կրթության համար, հետագայում սովորել է Լիվերպուլի Ջոն Մուրեսի անվան համալսարանում։ Սովորել է Օքսֆորդի դրամայի դպրոցի առաջին կուրսում։ 12-15 տարեկան հասակում Փոյը տառապել է անչափահասների ռևմատոիդ արթրիտով ։ Կրթությունն ավարտել է 2007 թվականին և որոշ ժամանակ ապրել է Փեքհեմում «թատերական ստուդիայի հինգ ընկերների հետ»։

Կարիերա 
Երբ Քլերը սովորում էր Օքսֆորդի դրամայի դպրոցում, մասնակցել է «Լավագույն Աղջիկներ», «Նավային բլուր», «Թեթև վարքագիծ» և «Աննորմալները» բեմադրություններին։ Հեռուստատեսությունում հայտնվելուց հետո իր առաջին պրոֆեսիոնալ թատերական առաջնաելույթն է կատարել  Պոլ Միլերի երեք ներկայացումներից երկուսում՝ «ԴՆԹ» () և «Հրաշք» () ֆիլմերում. երրորդը «Մանկիկ» () ֆիլմն էր։

Քլերի հեռուստատեսային կարիերայի համար շրջադարձային է դարձել   BBC-ի «Փոքրիկ Դորիթ» մինի-սերիալի գլխավոր դերը, որի ընթացքում Փոյը առաջադրվել է RTS մրցանակի։ Հայտնի է նաև «Բուռն վարվել» հեռուստաֆիլմի՝ Թերրի Փրաթչեթի «Պահպանիր ապրանքանիշը» վեպի էկրանավորման շնորհիվ, որտեղ խաղացել է Հրեշտակ Դոբրոսերդի դերը։ Կատարել է Լեդի Պերսեֆոնի դերը «Վեր ու վար աստիճաններով» սերիալում։ 2011 թվականին Փոյը մասնակցել է միջնադարի մասին «Վհուկների ժամանակը» արկածային ֆիլմի նկարահանումներին, որտեղ մարմնավորել է երիտասարդ աղջկա՝ Աննայի դերը, որը մեղադրվում է կախարդության մեջ։ Նկարահանվել է նաև «Խոստումը» ֆիլմում, որը հարցազրույցներից մեկում անվանել է «բոլոր աշխատանքներից ամենասիրելին»։ 2014 թվականին NBC ալիքում կայացել է «Գանգ և ոսկորներ» սերիալի պրեմիերան, որի գլխավոր դերում Ջոն Մալկովիչն էր։ Քլերը խաղացել է Քեյթ Բալֆուրի դերը։ Նրա զուգընկերը կրկին դարձել է Ռիչարդ Քոյլը (նախկինում նրանք միասին խաղացել էն «Բուռն վարվել» ֆիլմում։

2015 թվականի սկզբին կայացել Է բրիտանացի գրող, Բուքերյան մրցանակի կրկնակի դափնեկիր Հիլարի Մենթելի «Գայլի սրահ» և «Տարեք դիակները» վեպերի հիման վրա նկարահանված «Գայլի սրահ» պատմական մինի սերիալի պրեմիերան, որում Փոյը խաղացել է Աննա Բոլեյնի դերը։

Անձնական կյանք 
2014-2018 թվականներին Փոյն ամուսնացած է եղել դերասան Սթիվեն Քեմփբել Մուրի հետ։ Նախկին ամուսինները ունեն դուստր` Այվի Ռոուզը։

Ֆիլմագրություն

Մրցանակներ և անվանակարգեր 
Մրցանակների և անվանակարգերի ամբողջական ցուցակը IMDB.com կայքում

Ծանոթագրություններ 

Բրիտանացի հեռուստատեսային դերասանուհիներ
Բրիտանացի կինոդերասանուհիներ
21-րդ դարի բրիտանացի դերասանուհիներ
21-րդ դարի դերասանուհիներ
Անգլիացի դերասանուհիներ
Բրիտանացի դերասանուհիներ
Անգլիացի կինոդերասաններ
Բրիտանացի դերասաններ
Բրիտանացի հեռուստատեսային դերասաններ
Անգլիացի կինոդերասանուհիներ
21-րդ դարի անգլիացի դերասանուհիներ
«Ոսկե գլոբուս» մրցանակի դափնեկիրներ
«Էմմի» մրցանակի դափնեկիրներ
Անգլիացի մոդելներ